2. ukrajinský front

**2. ukrajinský front** (), predtým Stepný front, bol hlavnou formáciou Červenej armády počas druhej svetovej vojny, ekvivalentom západnej armádnej skupiny. V roku 1945 oslobodil Budapešť, Bratislavu, Brno a Viedeň.

## História
2. ukrajinský front vznikol 20. októbra 1943 premenovaním Stepného frontu. V októbri až decembri rozšíril predmostie na Dnepre až ku Kirovohradu a Kryvému Rihu. Následne v spolupráci s 1. ukrajinským frontom v Kirovohradskej, Korsuň-ševčenkovskej a Umansko-Botošanskej operácii oslobodil pravobrežnú Ukrajinu až k rumunskej hranici.

Od apríla do začiatku júna 1944 sa spoločne s 3. ukrajinským frontom neúspešne pokúšal preraziť do Moldavska. Úspech prišiel až v auguste (Jassko-kišinevská operácia), sovietske vojská rýchlo prešli Rumunskom a v októbri 1944 v Debrecínskej operácii vtrhli do Maďarska. V Budapeštianskej operácii spoločne s 3. ukrajinským frontom obsadil Budapešť a prekročil Dunaj. Od decembra do marca 1945 viedol front na území Slovenska ťažké boje na Hrone.

25. marca 1945 bola zahájená Bratislavsko-brnianska operácia. 4. apríla vojská frontu oslobodili Bratislavu a do 5. mája prenikli hlbšie na Moravu. 2. až 13. apríla vo Viedenskej operácii dobyli sovietske vojská východ Rakúska s priľahlými oblasťami Moravy. V máji v Pražskej operácii spoločne s 1. a 4. ukrajinským frontom oslobodila väčšinu Čiech.

Po skončení vojny bol front zrušený, veliteľstvo bolo premenované na veliteľstvo Odesského vojenského okruhu, ale najvyšší dôstojníci boli na čele s maršalom Malinovským a časťou vojsk (predovšetkým 6. gardovou tankovou armádou) prevelení k Zabajkalskému frontu.

### Podriadené jednotky
Medzi jednotky, ktoré boli súčasťou 2. ukrajinského frontu, patrili:
* 4. gardová armáda (20. októbra 19431944)
* 5. gardová armáda (20. októbra 194313. júla 1944)
* 7. gardová armáda (20. októbra 194310. júna 1945)
* 37. armáda (20. októbra 1943január 1944)
* 46. armáda (20. októbra 1943?, 20. septembra11. decembra 1944 a 21. februára10. mája 1945)
* 52. armáda (20. októbra 1943september 1944)
* 53. armáda (20. októbra 194310. mája 1945)
* 57. armáda (20. októbra 194322. februára 1944)
* 5. letecká armáda (20. októbra 194310. júna 1945)
5. gardová tanková armáda (20. októbra 19431945)
* 6. (od septembra 1944 gardová) tanková armáda (22. februára 1944marec 1945 a apríl10. mája 1945)
* 40. armáda (marec 194410. júna 1945)
* 27. armáda (19441945)
* 2. tanková armáda (1944jún 1944)
* 9. gardová armáda (apríl10. mája 1945)
* 1.gardová jazdecko-mechanizovaná skupina [1945]
* rumunská 1. armáda
* rumunská 4. armáda
* Dunajská vojnová flotila

### Velenie
* **Veliteľ**:
** 20. október 194322. mája 1944 armádny generál (od 20. februára 1944 maršal Sovietskeho zväzu) Ivan Stepanovič Konev
** 22. mája 194410. jún 1945 armádny generál (od 10. septembra 1944 maršal Sovietskeho zväzu) Rodion Jakovlevič Malinovskij
* **Člen vojenskej rady**:
** 20. október 1943marec 1945 generálporučík (od 13. septembra 1944 generálplukovník) Ivan Zacharovič Susajkov
** marec10. júl 1945 generálporučík Alexander Nikolajevič Těvčenkov
* **Náčelník štábu**:
** 20. október 194310. júl 1945 generálplukovník (od 29. mája 1945 armádny generál) Matvej Vasiljevič Zacharov

## Národnostné zloženie
Po vytlačení nemeckých vojsk z územia Ukrajiny a Bieloruska v rokoch 1943 a 1944 prebehla mobilizácia miestnych mužov a stúpol tak podiel Ukrajincov a Bielorusov v Červenej armáde. Podľa oficiálnych údajov k 1. januáru 1945 slúžilo v armádach 2. ukrajinského frontu celkom 302&nbsp;360 Rusov, 169&nbsp;454 Ukrajincov, a 11&nbsp;712 Bielorusov.

## Referencie

## Literatúra
* 

## Externé odkazy
* 2. ukrajinský front na stránke Ministerstva obrany RF
* 2. ukrajinský front na samsv.narod.ru

## Zdroje

Kategória:Sovietske vojenské jednotky druhej svetovej vojny
Kategória:Ukrajinské vojenské jednotky